b'\n_START_ARTICLE_\nThe Town I Loved So Well\n_START_PARAGRAPH_\n"The Town I Loved So Well" er en sang skrevet af Phil Coulter om sin barndom i Derry, Nordirland. De f\xc3\xb8rste tre vers beskriver hans simple livsstil da han voksede op i Derry mens de sidste to omhandler konflikten i Nordirland, og beklager hvordan hans fredsommelig hjemby var blevet en st\xc3\xb8rre milit\xc3\xa6r forpost, plaget af vold._NEWLINE_Sangen er blevet indspillet i flere coverversion b\xc3\xa5de p\xc3\xa5 originalsproget og flere andre sprog._NEWLINE_The Dubliners indspillede deres version af sangen p\xc3\xa5 albummet Plain and Simple fra 1973 med Phil Coulter selv som producer. Pierre Bensusan udgave af sangen udkom p\xc3\xa5 albummet Pr\xc3\xa9s de Paris i 1975. The Irish Tenors indspillede en liveudgave i 1999 p\xc3\xa5 deres album The Irish Tenors - Live in Dublin._NEWLINE_Tri Yann, der er et ber\xc3\xb8mt bretonerband har ogs\xc3\xa5 indspillet sangen under navnet "La Ville que J\'ai Tant Aim\xc3\xa9e" med tekst p\xc3\xa5 fransk p\xc3\xa5 albummet Caf\xc3\xa9 du Bon Coin fra 1983. En tysk version er blevet indspillet af Hannes Wader under navnet "Kleine Stadt". Den norske musiker Lillebj\xc3\xb8rn Nilsen har gendigtet teksten til norsk og udgivet sangen under navnet "Byen jeg kjente som min". Den blev udgivet i 1982 p\xc3\xa5 LP\'en Original Nilsen._NEWLINE_Den danske visesanger og komponist Erik Grip har indspillet en dansk udgave under navnet "Byen" p\xc3\xa5 sit album Sk\xc3\xa6rver og Skr\xc3\xa5 fra 1985.'